Oțelul Galați a pierdut finala Cupei României în fața divizionarei secunde Corvinul Hunedoara, deși era mare favorită. Odată cu acest eșec a ratat și șansa de a merge în turul 1 preliminar al Europa League, acolo unde vor ajunge hunedorenii dacă vor primi licența de la UEFA. Gălățenii, în schimb, dacă vor să joace în Europa, trebuie să câștige două meciuri de baraj.
Prima semifinală a barajului pentru calificarea în preliminariile Conference League va avea loc duminică, 19 mai, de la ora 14:30 la Galați și le va pune față în față pe Oțelul și U Cluj. Învingătoarea va mai juca un meci suplimentar săptămâna viitoare, pe terenul ocupantei locului 3 din play-off, Universitatea Craiova sau CFR Cluj.
„Sunt foarte curios, apropos de forma și potența fizică a jucătorilor Oțelului, cum se vor comporta peste două zile, acasă cu U Cluj, la barajul pentru Conference League. Vin și obosiți, și decepționați după această finală de la Sibiu…”, a deschis discuția pe subiect moderarorul Cristi Coste la FANATIK SUPERLIGA, emisiune transmisă LIVE în fiecare luni, marți și vineri, de la 10:30, numai pe FANATIK.RO.
„Ai văzut ora? Cum să joci la 14:30? Nu poate să-i pună nici mama televiziunilor să joace la ora aia. Va fi foarte greu din punct de vedere psihic să-i monteze. E un meci…”, a răbufnit Robert Niță din cauza orei „matinale” la care a fost programat meciul.
„Dar cum s-a jucat ultima etapă din play-out la 9 jumate? Oră de Champions League… Știi de ce? Liga Profesionistă de Fotbal, ca să ia acei bani pe care-i încasează, face programul după cum vor televizunile”, a venit cu explicațiile Dănuț Lupu la FANATIK SUPERLIGA, emisiune disponibilă și în premieră pe canalul de YouTube Fanatik și pe pagina de Facebook Horia Ivanovici în fiecare luni, marți și vineri, de la 17:30.
„E normal, dar trebuie să mai întrebi și cluburile. Cred că scrie la manualul ăla de licențiere că trebuie să ai nocturnă. Dacă ai nocturnă, de ce te pune la 2 jumate ziua? Pui la ora asta un meci decisiv?
Nu poți nici să mănânci ca lumea la ora aia, nu poți nici să te odihnești, nu poți să faci nimic. De fotbaliști vorbesc… Trebuie să mănânci cu patru pore înainte de meci. Trebuie să mănânci un piept de pui, niște paste… Nu e nici mic dejun, nici prânz, nici cafeaua nu e cum trebuie…”, continuă să protesteze Robert Niță.
„Duminică la 17:00 e ultima etapă în Anglia, se joacă titlul între Manchester City și Arsenal. Iar seara e Rapid – FCSB. Programul televiziunilor se face inclusiv în funcție de meciurile din fotbalul imntenațional.
O să vedem cum se vor prezenta și Oțelul, și U Cluj. Clujenii sunt mai odihniți și mai avantajați. Cu toate că au fost la Galați, dacă vă mai amintiți, și au jucat în patru zile de două ori, și în campionat și în Cupă, și au luat bătaie de fiecare dată”, a mai spus Cristi Coste la FANATIK SUPERLIGA.